Destiny Etiko (alizaliwa tarehe 12 Agosti , 1989 ) ni mwigizaji wa kike wa Nigeria aliyeshinda tuzo ya mwigizaji chipukizi wa kike mwaka 2016. Etiko alizaliwa katika kijiji cha Udi, kilichopo jimbo la Enugu, kusini mashariki mwa nchi ya Nigeria. Etiko alipata elimu ya msingi na sekondari katika jimbo la Enugu. Alipata shahada ya kwanza ya Sanaa ya maonyesho katika chuo kikuu cha Nnamdi Azikiwe. Etiko alijishughulisha na kazi ya uigizaji filamu kuanzia mnamo mwaka 2011. Alianza kupata umaarufu na kutambulika baada ya kushirikishwa katika filamu iliyojulikana kama Idemili iliyoundwa mwaka 2012 na Ernest Obi na kuachiliwa mwaka 2014. Uhusika wake katika filamu hiyo ilimpelekea kupata tuzo ya mwigizaji chipukizi wa kike mwaka 2016. Tofauti na kile ambacho kimekuwa kawaida katika tasnia ya filamu za Nigeria, ili kufanikiwa katika sanaa ililazimu kuhamia jiji la Lagos, Etiko ambaye ni mzawa wa jimbo la Enugu, bado anaishi huko na amekuwa akiishi huko wakati wote wa kazi yake ya uigizaji. Etiko katika mahojiano alithibitisha kuwa alikuwa muathirika wa unyanyasaji wa kijinsia dhidi ya wanawake uliofanyika na watayarishaji wa sinema za kiume ambao ndio wengi zaidi katika uzalishaji wa sinema nchini Nigeria.